ཞིབ་ཕྲའི་གནས་ཚུལ་ཁྱེད་རང་ཚོས་གོ་སྡུར་གནང་གི་རེད།ཆོས་ཚོགས་དང་པོ་ཚོགས་པའི་སྐབས་དེ་དུས་ངོས་ཀྱིས་ལུང་འདི་དྲངས་པ་ཡིན།དམ་ཆོས་འོ་མ་སྲུབ་པ་ལས།།མར་གྱི་ཉིང་ཁུ་ཕྱུང་བ་ཡིན།།ཞེས་བྱས་པ་རེད།བགྲོ་གླེང་དང་གོ་སྡུར་བྱས་ནས་སྲུབ་སྟེ་གྲུབ་འབྲས་ཐོན་པ་ཞིག་དགོས་ཀྱི་རེད་ཅེས་སྔོན་མ་དེ་འདྲ་བཤད་མྱོང་ཡོད་དེ་ལྟ་བུ་ཞིག་རེད།ཁྱེད་རང་ཚོ་དེ་དག་གོ་སྡུར་བྱ་རྒྱུ་དེ་ལྷུག་པོ་བྱེད་དགོས།འདྲ་ཆགས་པོ་དང་སོ་སོའི་སེམས་ཀྱི་གཏིང་ལ་ཡོད་ཀྱང་མེད་ཀྱང་ཁའི་ཚིག་སྐམ་པོ་ཞིག་ལ་འཇུས་ཏེ་ཕན་ཚུན་གཅིག་གིས་གཅིག་ལ་ཚིག་རྩོད་ལྟ་བུ་བྱས་ན་ཕན་ཐོགས་ཁྱོན་ནས་མེད།ང་ཚོ་ཚང་མ་སྤྱི་པའི་དོན་དག་ལ་ཁུར་གཅིག་པ་ཞིག་སླེབས་ཡོད་པ་རེད།ཁུར་མཉམ་ལེན་གྱིས་ཐོག་ནས་དམིགས་ཡུལ་འདི་བཞག་ནས་གང་དགའ་ཅི་ལེགས་ཞེས་ལབ་རྒྱུ་རེད་མ་གཏོགས་མི་གཅིག་གིས་ཁ་བདེ་པོ་ལྟ་བུ་བྱས་ཏེ་ཁོས་སྐད་ཆ་ཡག་པོ་བཤད་སོང་ཟེར་བ་ལྟ་བུ་དང༌།ཡང་ན་ཁོས་སྐད་ཆ་བཤད་ནས་རྒྱལ་ཁ་ལྟ་བུ་ཞིག་ཐོབ་སོང་ཞེས་པའི་སྐད་ཆ་འདི་མ་རེད།ང་ཚོ་སྤྱི་པའི་དོན་དག་བསྒྲུབ་རྒྱུར་གང་དགའ་ཅི་ལེགས།ལེགས་སྤེལ་ཉེས་འགོག་ག་རེ་བྱེད་དགོས་ཀྱི་འདུགཚང་མ་ཁུར་མཉམ་ལེན་གྱིས་ཐོག་ནས་བསམ་བློ་གཏོང་རྒྱུ་དེ་རེད།མི་དང་མ་སོང་ནའང༌།མི་ནད་པ་ཛ་དྲག་ལ་ཐུག་ཡོད་པ་རེད།